Държавен вестник, бр. 39, 2006 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  39
НАРЕДБА № 7
от 12 април 2006 г.
за утвърждаване на медицински стандарт
“Клинична и лабораторна имунология”
Член единствен. (1) С тази наредба се утвър-
ждава медицински стандарт “Клинична и лабо-
раторна имунология” съгласно приложението.
(2) Дейността по клинична и лабораторна
имунология се осъществява при спазване на
стандарта по ал. 1 и се изпълнява от всички
лечебни заведения, в които се осъществява дей-
ност по клинична и лабораторна имунология.
 Заключителна разпоредба
Параграф единствен. Тази наредба се изда-
ва на основание чл. 6, ал. 1 от Закона за лечеб-
ните заведения.
 Министър: Р. Гайдарски
Медицински стандарт
“Клинична и лабораторна имунология”
Определение
Клиничната и лабораторната имунология е
основна медицинска специалност и научна дис-
циплина, която има следните компоненти:
1. Изследване на имунната система на чо-
века в норма и патология—специфичен диаг-
ностичен процес, основан на данните от анам-
незата, сегашното състояние и приложеното
до момента лечение, извършвани от лекар
имунолог с цел определяне на предполагае-
мата диагноза и назначаване на необходими-
те изследвания.
2. Изследване на имунната система на чове-
ка при норма и патология чрез прилагането на
специфични имунологични методи и тяхната
интерпретация.
3. Определяне на индикациите за имуномо-
дулираща терапия, лекарствено мониториране,
мониториране на активността на болестния про-
цес, засягащ имунната система.
4. Определяне на прогнозата на болестта. Дис-
пансеризация и продължително наблюдение.
Основна цел на тази специалност е осигуря-
ването на съвременна, надеждна информация
за ранна диагноза на нарушенията, свързани с
имунната система, проследяване на ефекта от
приложеното лечение, контрол на динамиката
на болестния процес, ефективна профилакти-
ка, оценка на степента на възстановяване на
здравето и трудоспособността.
Клиничната имунология (КИ) е специалност
с интердисциплинарен характер, взаимодейст-
ващ с всички останали медицински специалнос-
ти. В същото време специфичността на методи-
те на имунологията (обект на лабораторната
имунология) и на широкия контингент от бол-
ни определят някои специфични характеристи-
ки на общата нормативна база. Националният
стандарт “Клинична и лабораторна имуноло-
гия” регламентира:
1. обща валидност на задължителните нор-
ми на специалността независимо от вида на
лечебно заведение;
2. участие на лекаря имунолог на всички
етапи от изследването на пациента—провежда-
не на изследването, поставяне на диагнозата,
избор на лечение, проследяване на ефекта на
терапията;
3. задължителен (минимален) обем показа-
тели и апаратура за имунологичните лаборато-
рии и клиники (отделения), осъществяващи
специализирана доболнична и болнична помощ
в България; някои лаборатории и клиники (от-
деления), притежаващи голям опит и установе-
ни програми за подготовка и изследване, може
да надвишават този минимален обем;
4. препоръчваните методологични и анали-
тични принципи за осъществяване на дейност-
та за постигане на максимално високо качест-
во на изследване, възпроизводимост на резул-
татите и унифициране на интерпретацията им.
I. Лабораторна имунология
А. Персонал
1. Началникът на лаборатория по имуноло-
гия отговаря на изискванията на Закона за ле-
чебните заведения (ЗЛЗ).
2. Старши лаборантът (старшата медицинс-
ка сестра) отговаря на изискванията на ЗЛЗ.
3. Лекарят и/или биологът, отговарящи по
отделните направления в работата на лабора-
торията, трябва да притежават образовател-
но-квалификационна степен магистър и поне
3 години стаж в областта на имунологията под
ръководството на началник имунологична ла-
боратория.
4. Лаборантът, медицинската сестра и спе-
циалист с немедицинско образование може да
извършва самостоятелна дейност след една го-
дина опит в областта на имунологията незави-
симо от образователно-квалификационната сте-
пен или други специализации, като дотогава
работят под ръководството на специалист по
лабораторна имунология.
Б. Общи изисквания
1. Пространството на лабораторията е дос-
татъчно голямо, за да могат да се извършват
всички процедури. Необходимо е подходящо ос-
ветление и вентилация (съобразно изисквания
на ХЕИ—БДС 14776-87, БДС 1786-84, бр. 6, 7, 8
и 9 от 1986 г. на БСА).
2. Лабораторията отговаря на всички зако-
нови разпоредби, свързани с осигуряване на бе-
зопасни и здравословни условия на труд; проти-
вопожарната охрана, складиране на химични,
биологични и радиоактивни материали (ДИ
“Техника”, 1980; изменение и допълнение, БСА,
бр. 3 от 1982 г.; ДВ, бр.11 от 1999 г.; бр. 5 и 6 от
1986 г. на БСА; изм. и доп., БСА, бр.11 от 1988 г.;
ДВ, бр. 62 от 1995г.; ДВ, бр. 15 от 1996 г.; БДС
2823-83; ДВ, бр.86 от 2003 г.; Служебен бюле-
тин на МЗ, бр.7 от 1999 г.).